Universitas Palangka Raya

Universitas Palangka Raya atau disingkek UPR adolah salah satu perguruan tinggi negeri partamo dan palian tuo di Provinsi Kalimantan Tengah nan alah ado samanjak 10 November 1963. UPR terdiri dari 8 (salapan) fakultas, yaitu : Fakultas Keguruan dan Ilmu Pendidikan, Fakultas Ekonomi dan Bisnis, Fakultas Pertanian, Kehutanan dan Perikanan, Fakultas Teknik, Fakultas Hukum, Fakultas Ilmu Sosial dan Ilmu Politik, Fakultas Kedokteran, serta Fakultas Matematika dan Ilmu Pengetahuan Alam. Dengan laweh lahan kampus mancapai 300 hektar, UPR manjadi salah satu universitas dengan kawasan hijau nan laweh di Indonesia. Rektor kiniko dijabaik dek Prof. Dr. Ir. Salampak, M.S., IPU manggantian rektor sabalumnyo nan dijabaik dek Prof. Dr. Andrie Elia, S.E., M.Si. Sijarah Awa pambantuakan Universitas Palangka Raya dilakukan pado tahun 1962 dek Panitia Pasiapan Pambantuakan Universitas di Kalimantan Tangah nan mandapek dukuangan formal dari Pamerintah Daerah Kalimantan Tangah dengan namo Universitas Palangka Raya nan diresmian dek Menteri Perguruan Tinggi dan Ilmu Pengetahuan Indonesia (PTIP Indonesia) yaitu Bapak Prof. Dr. Ir. Thoyib Hadiwidjaja berdasarkan Surek Kaputusan Menteri PTIP Indonesia Nomor : 141 Tanggal : 10 November 1963 dengan 3 (tiga) fakultas, yaitu Fakultas Ekonomi, Fakultas Pertanian dan Fakultas Kehutanan. Pado saat nan basamoan tagak pulo IKIP Bandung Cabang Palangka Raya dengan 2 (duo) fakultas, yaitu Fakultas Ilmu Pendidikan (FIP) jo Fakultas Keguruan Ilmu Sosial (FKIS). Pado Tanggal : 24 Juli 1969, IKIP Bandung Cabang Palangka Raya tasabuik di intergrasi ka dalam Universitas Palangka Raya. Dalam pajalanan salanjuiknyo, Fakultas Pertanian jo Fakultas Kehutanan nan wakatu itu ditampekan di Kuala Kapuas, hanyo dapek bajalan kurang labiah 1 (satu) tahun. Pado tahun 1973, FKIS diubah namonyo manjadi Fakultas Keguruan. mako dek karano itu, hinggo tahun 1981 Universitas Palangka Raya hanyo mampunyoi 3 (tigo) fakultas, yaitu Fakultas Ekonomi, Fakultas Ilmu Pendidikan jo Fakultas Keguruan. Manyadari kabutuahan akan tanago-tanago tarampil di bidang pertanian jo kehutanan di Kalimantan Tengah, mako pado tahun 1981 Universitas Palangka Raya mambukak fakultas baru yaitunyo Fakultas Non-Gelar Teknologi nan manyalanggarokan program pendidikan pado janjang Diploma 3 (D-3). Pado tahun 1982, badasarkan Surek Kaputusan Presiden Republik Indonesia Nomor : 67/1982 Tanggal : 7 September 1982, Fakultas Ilmu Pendidikan jo Fakultas Keguruan digabuang manjadi Fakultas Keguruan dan Ilmu Pendidikan (FKIP) hinggo maso kini. Samantaro itu pado tahun 1991, Fakultas Pertanian sacaro resmi manggantian Fakultas Non-Gelar Teknologi sasuai jo Surek Kaputusan Menteri Pendidikan dan Kebudayaan Nomor : 0312/0/1991 Tanggal : 6 Juni 1991. Kamudian, sairiang jo pakambangan dari maso ka maso, pado tahun 2000, tagaklah Fakultas Teknik dan kamudian diikuti dek tagaknyo Fakultas Hukum pado tahun 2003. Fakultas Ilmu Sosial dan Pemerintah diresmian pado tahun 2012 salanjuiknyo pado tahun 2013 tagaklah Fakultas Kedokteran dan tarakhi pado tahun 2018 diresmiannyo Fakultas Matematika dan Ilmu Pengetahuan Alam Universitas Palangka Raya. Sahinggo dengan demikian, hinggo maso kini ko, Universitas Palangka Raya alah mampunyoi 8 (delapan) fakultas, yaitu Fakultas Keguruan dan Ilmu Pendidikan, Fakultas Ekonomi dan Bisnis, Fakultas Pertanian, Kehutanan dan Perikanan, Fakultas Teknik, Fakultas Hukum, Fakultas Ilmu Sosial dan Ilmu Politik, Fakultas Kedokteran, serta Fakultas Matematika dan Ilmu Pengetahuan Alam. Sairiang dengan pakambangannyo Universitas Palangka Raya alah mampunyoi Program Magister (S-2), tadiri dari Magister Sains dan Manajemen, Magister Pengelolaan Sumberdaya Alam dan Lingkungan, Magister Pendidikan Bahasa Inggris, Magister Pendidikan Luar Sekolah, Magister Pendidikan Kimia, Magister Pendidikan Biologi, kamudian pado tahun 2016 malalui Kementerian Riset, Teknologi, dan Pendidikan Tinggi Universitas Palangka Raya alah mandapek izin untuak mambukak Program Doktoral (S-3) yaitunyo : Program Doktoral Ilmu Lingkungan. Lambang jo arti Lambang Universitas Palangka Raya mampunyoi makna, sabagai barikuik : Segi limo mampunyoi makna Pancasila; Lingkaran mampunyoi makna kasatuan/kebulatan ilimu pangatahuan; Buruang tingang atau enggang mampunyoi makna pancarian/panalitian ilimu dalam kabebasan, kadekatan jo alam dan lingkungan; Perisai atau talawang mampunyoi makna patahanan jo palinduangan diri; Mandau jo sumpit basilang mambantuak angko romawi X mampunyoi makna tanggal hari jadi UPR, yaitu tanggal 10; Mandau mampunyoi makna tradisi, katarampilan, katajaman, jo disiplin; Sumpit mampunyoi makna tradisi, kamahiran, jo katepatan pado sasaran; Gong mampunyoi makna kakayoan, kajayaan, kamegahan, komunikasi, jo panyebaran ilimu pangatahuan; Bulu sayok sabanyak 11 (sabaleh) halai mampunyoi makna bulan pandirian UPR, yaitu bulan 11 (November); Bulu ekor sabanyak 6 (anam) halai dan bulu lihia sabanyak 3 (tigo) halai mambantuak angko 63 (enam puluh tiga), mampunyoi makna tahun pandirian UPR, yaitu tahun 1963; Warna hijau meampunyoi makna kasegaran, patumbuahan, kamakmuran, jo kaakraban dengan alam; Warna kuning emas mampunyoi makna kajayaan, kamegahan, jo kasajahteraan; Warna hitam mampunyoi makna katabahan jo katangguhan; Warna putih mampunyoi makna kamurnian, objektivitas, jo kejujuran; dan Warna merah mampunyoi makna kabaranian, katahanan, jo kauletan. Rektor Namo-namo pamimpin Universitas Palangka Raya samanjak tahun 1963 sampai maso kini ko, adolah : Marsekal Pertama TNI (HOR) (Purn.) Tjilik Riwut. (1963-1967) Ir. Reinout Silvanus. (1967-1980) Prof. H. KMA. M. Usop, M.A. (1980-1988) Prof. Dr. Ir. Amris Makmur, M.Sc. (1988-1994) Prof. Dr. Ir. H. Ali Hasymi, M.S., M.A. (1994-2001) Drs. Napa J. Awat, S.U. (2001-2005) Dr. Henry Singarasa, M.S. (2005-2013) Prof. Dr. Ferdinand, M.S. (2013-2017) Dr. Ir. Agus Indarjo, M.Phil. (Plt 2017-2018) Prof. Dr. Andrie Elia, S.E., M.Si. (2018-2022) Prof. Dr. Ir. Salampak, M.S., IPU. (2022-2026) Fakultas jo program studi Fakultas Keguruan dan Ilmu Pendidikan (FKIP) Pendidikan Bahasa dan Seni S1 Pendidikan Bahasa Inggris S1 Pendidikan Bahasa dan Sastra Indonesia S1 Pendidikan Seni Drama, Tari, dan Musik Pendidikan MIPA S1 Pendidikan Matematika S1 Pendidikan Kimia S1 Pendidikan Biologi S1 Pendidikan Fisika Pendidikan Teknik Kejuruan S1 Pendidikan Teknik Mesin S1 Pendidikan Teknik Bangunan Pendidikan IPS S1 Pendidikan Pancasila dan Kewarganegaraan (PPKn) S1 Pendidikan Ekonomi Ilmu Pendidikan S1 Pendidikan Luar Sekolah S1 Bimbingan dan Konseling S1 Teknologi Pendidikan S1 Manajemen Pendidikan S1 Pendidikan Guru Sekolah Dasar (PGSD) S1 Pendidikan Anak Usia Dini (PAUD) S1 Pendidikan Jasmani, Kesehatan dan Rekreasi (PJKR) Fakultas Ekonomi dan Bisnis (FEB) S1 Ekonomi Pembangunan S1 Manajemen S1 Akuntansi Fakultas Pertanian, Kehutanan dan Perikanan (FPKP) S1 Agroteknologi S1 Agribisnis S1 Kehutanan S1 Manajemen Sumberdaya Perairan S1 Budidaya Perairan S1 Teknologi Hasil Perikanan S1 Peternakan Fakultas Teknik (FT) S1 Teknik Sipil S1 Arsitektur S1 Teknik Informatika S1 Teknik Pertambangan Fakultas Hukum (FH) S1 Ilmu Hukum Fakultas Ilmu Sosial dan Ilmu Politik (FISIP) S1 Sosiologi S1 Ilmu Administrasi Negara S1 Ilmu Pemerintahan Fakultas Kedokteran (FK) S1 Pendidikan Dokter S1 Profesi Dokter D4 Teknologi Laboratorium Medis Fakultas Matematika dan Ilmu Pengetahuan Alam (FMIPA) S1 Kimia S1 Biologi S1 Fisika S1 Matematika S1 Farmasi Program pascasarjana Program Magister (S2) Sains Manajemen Ilmu Ekonomi Akuntansi Pengelolaan Sumberdaya Alam dan Lingkungan Pendidikan Dasar Pendidikan Bahasa Inggris Pendidikan IPS Pendidikan Kimia Pendidikan Biologi Pendidikan Ekonomi Pendidikan Luar Sekolah Ilmu Hukum Perencanaan Wilayah dan Kota Doktoral (S3) Ilmu Lingkungan Ilmu Manajemen Unit panunjang akademik jo lambago Unit Panunjang Akademik UPA. Teknologi Informasi dan Komunikasi UPA. Bahasa UPA. Perpustakaan UPA. Pengelolaan Lahan Gambut UPA. Lab Terpadu UPA. Lab Alam Unit Penunjang Lainnya Peat Techno Park (PTP) Pusat Pengembangan IPTEK dan Inovasi Gambut (PPIIG) Lembaga-Lembaga Lembaga Penelitian dan Pengabdian Kepada Masyarakat (LPPM) Lembaga Pengembangan Pembelajaran dan Penjaminan Mutu Pendidikan (LP3MP) Unit kagiatan mahasiswa Di Universitas Palangka Raya tadapek 15 buah Unit Kagiatan Mahasiswa (UKM), salah satunyo adolah Badan Eksekutif Mahasiswa Universitas Palangka Raya (BEM UPR) nan di mano sabagai lambago tampek mahasiswa badinamika dalam pangaplikasian ilmu sosial politik, leadership, pangabdian masyarakaik maupun mahasiswa dan manjadi agen of control. Kamudian, ado UKM Paduan Suara Mahasiswa nan cukuik mambanggakan dalam hal prestasi. Salah satunyo adolah berhasil mangharumkan Provinsi Kalimantan Tengah khususnyo Indonesia pada event 4'th Vietnam International Choir Competition nan disalanggaroan di Kota Hoi An pada tahun 2015, tim PSM (Paduan Suara Mahasiswa) berhasil mamparoleh 2 Gold Medal Pada Kategori Musica Sacra dan Folklore. Dan, nan labiah mambanggakan lai adolah Tim iko berhasil maraih Grand Prize nan marupoan gala paliang prestisius pado pagelaran tasabuik. Lokasi kampus Universitas Palangka Raya sacaro geografis tabagi manjadi tigo area utamo, yaitu Kampus Tunjung Nyaho, Kampus Kartini, jo Hutan Penelitian dan Pendidikan di Hampangen. Kampus Tunjung Nyaho barado di Jalan Yos Sudarso dengan luweh lahan mancapai 300 hektar dan marupoan pusek utamo kagiatan akademik, administrasi, sarato riset. Di kampus iko tadapek bangunan Rektorat Universitas Palangka Raya sabagai tampek pangalolaan administrasi universitas. Mayoritas fakultas barado di Kampus Tunjung Nyaho nan disabuik juo sabagai green campus, karano hanyo sakitar 5% dari total luwehyo dimanfaatkan untuak bangunan akademik, fasilitas riset, jo kagiatan mahasiswa, sementara 95% sisanyo barupo hutan kota nan bafungsi sabagai area hijau. Kampus Kartini, nan mampuyoi luweh 50 hektar, bafungsi sabagai pandukuang kagiatan akademik dan alah mampunyoi fasilitas pandukuang lainnyo untuak manunjang kagiatan mahasiswa. Area nan gadang adolah Hutan Penelitian dan Pendidikan di Hampangen dengan luweh 5.000 hektar. Hutan iko digunoan untuak panalitian dan palatihan pendidikan, tarutamo nan bakaitan jo konservasi dan lingkungan, manjadikan Universitas Palangka Raya salah satu universitas dengan kawasan panalitian terluas di Indonesia. Dengan total laweh wilayah mancapai 5.350 hektar. Universitas Palangka Raya indak hanyo manjadi institusi pendidikan, tetapi baparan pantiang dalam palestarian lingkungan jo konservasi hutan tropis. Sabagai kampus nan mampunyoi komitmen tahadok kabarlanjutan lingkungan, universitas iko acok juo manjadi tampek panalitian ilmiah baiak untuak mahasiswa maupun panaliti dari dalam jo lua nageri. Konsep green campus nan diterapkan di Universitas Palangka Raya memberikan suasana baraja nan kondusif sakaligus mandukuang program pelestarian lingkungan di wilayah Kalimantan Tengah. Kabaradoan area hijau nan dominan indak hanyo memberikan manfaat ekologis, tatapi manjadi ruang tabukak nan mandukuang kagiatan kamahasiswaan sarupo olahraga, seni, dan babagai aktivitas outdoor lainnyo. Universitas Palangka Raya taruih mangambangkan fasilitas jo infrastruktur di area nan alah ado tanpa mangasampiangkan kabarlanjutan lingkungan. Kombinasi antaro hutan kota, kampus akademik, jo hutan panalitian mambarikan nilai unik untuak Universitas Palangka Raya, manjadikannyo salah satu perguruan tinggi nan indak hanyo fokus pado pandidikan tatapi juo pado pangambangan kabarlanjutan jo konservasi lingkungan. Galeri poto Rujuakan Pautan lua (Indonesia) Situs resmi Universitas Palangka Raya Templat:Perguruan tinggi di Kalimantan Tengah Templat:PT di Palangka Raya